ԿՅԱՆՔԻ ԴԺՎԱՐԻՆ ԻՐԱՎԻՃԱԿՆԵՐՈԻՄ ՀԱՅՏՆՎԱԾ ԵՐԵԽԱՆԵՐԻ ՏՎՅԱԼՆԵՐԻ ՄՈՒՏՔԱԳՐՄԱՆ ՎԵՐԱԲԵՐՅԱԼ

2010թ. Հայաստանի Հանրապետության ,,Նորք,, տեղեկատվավերլուծական կենտրոնի հետ համատեղ ներդրվել է կյանքի դժվարին իրավիճակներում գտնվող երեխաների տվյալների տեղեկատվական համակարգը: ՀՀ Տավուշի մարզպետարանի աշխատակազմի ընտանիքի, կանանց և երեխաների իրավունքների պաշտպանության բաժնի կողմից համակարգ են մուտքագրվել տվյալներ մանկատներ, խնամքի և պաշտպանության գիշերօթիկ հաստատություններ ուղղորդված երեխաների, իրավախախտ անչափահասների, առանց ծնողական խնամքի մնացած երեխաների և նրանց թվին պատկանող անձանց, որդեգրել ցանկացող անձանց ու որդեգրման ենթական երեխաների, հատուկ կրթական հաստատություններում տեղավորված և կյանքի դժվարին իրավիճակներում հայտնված այլ երեխաների վերաբերյալ տվյալներ:

Համակարգի աշխատանքները բարելավելու նպատակով ս/թ ապրիլի 9-ին Իջևանի 3 դպրոցում կազմակերպվեց սեմիանր-պարապմունք համայնքների խնամակալության և հոգաբարձության հանձնաժողովների պատասխանատուների ու Վորլդ Վիժն կազմակերպության կողմից վերապատրաստված համայնքային սոցիալական աշխատողների հետ: Քանի որ այսուհետ համայնքներում հայտնաբերված ԿԴԻԳ երեխաների վերաբերյալ տվյալները պետք է համակարգ մուտքագրվի անմիջապես համայնքում` համապատասխան պատասխանատուի կողմից, ապա մասնակիցներին ուսուցանվեց տեղեկատվական համակարգից օգտվելու և նրա հետ աշխատելու հմտություններ: Ոսուցումը իրականացրեցին ,,Նորք,, տեղեկատվավերլուծական կենտրոնի աշխատակիցները` Վորլդ Վիժն միջազգային կազմակերպության ֆինանսավորմամբ ու մարզպետարանի աշխատակազմի ընտանիքի, կանանց և երեխաների պաշտպանության բաժնի աջակցությամբ:

ԸՆՏԱՆԻՔԻ, ԿԱՆԱՆՑ ԵՎ ԵՐԵԽԱՆԵՐԻ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅԱՆ ԲԱԺՆԻ ՎԱՐԻՉ` Ա. ՄԱՐԿՈՍՅԱՆ